වලංගු වීසා බලපත්‍ර නොමැතිව නීති විරෝධීව මෙරට රැදී සිටි තායිලන්ත හා චීන ජාතිකයින් 13 දෙනෙකු ගල්කිස්ස ප්‍රදේශයේදී පොලිස් විශේෂ කාර්ය බලකායේ නිලධාරීන් විසින් අත්අඩංගුවට ගෙන තිබෙනවා.එම පිරිසට කාන්තාවන් 09 දෙනෙකු සහ පිරිමි පුද්ගලයන් 04 දෙනෙකු ඇතුළත්.මොවුන් සන්තකයේ තිබී නීති විරෝධී දුම්වැටි 10300ක් ද සොයා ගැනුණා.මේ අතර හෙරොයින් ග්‍රෑම් 23ක් සමඟ පුද්ගලයින් තිදෙනෙක් කළුතර කොට්ඨාශ දූෂණ මර්දන ඒකකය විසින් අත්අඩංගුවට ගෙන තිබෙනවා.පයාගල ප්‍රදේශයේදී මොවුන් අත්අඩංගුවට ගත බවයි පොලිසිය පැවසුවේ.